Nr. C 100/8 De Europæiske Fællesskabers Tidende 21. 4. 89 
Forslag til Rådets direktiv om ændring af direktiv 68/360/EØF om rejse og ophold inden for 
Fællesskabet for medlemsstaternes arbejdstagere og deres familiemedlemmer 
KOM(88) 815 endelig udg. - SYN 185 
(Forelagt af Kommissionen den 11. januar 1989) 
(89/C 100/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 49, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I Rådets direktiv 68/360/EØF ('), senest ændret ved 
Akten vedrørende Spaniens og Portugals Tiltrædelse, 
vedrørende afskaffelse af restriktioner for rejse og 
ophold for medlemsstaternes arbejdstagere og deres 
familiemedlemmer fastsættes betingelserne for afskaffelse 
eller begrænsning af restriktionerne til fordel for de 
personer, der omfattes af Rådets forordning (EØF) nr. 
1612/68 af 15. oktober 1968 (2), senest ændret ved 
forordning (EØF) nr. . . .; 
i forordning (EØF) nr. ... om ændring af forordning 
(EØF) nr. 1612/68 er den personkreds, hvorpå sidst­
nævnte forordning finder anvendelse, blevet udvidet; det 
er som følge heraf nødvendigt at tilpasse bestemmelserne 
i direktiv 68/360/EØF til disse ændringer, såvel med 
hensyn til de arbejdstagere og de af deres familiemed­
lemmer, der er statsborgere i en medlemsstat, som med 
hensyn til de familiemedlemmer, der ikke er statsborgere 
i en medlemsstat; 
de procedurer og udgifter, der er forbundet med udste­
delsen af opholdskortene og de dertil hørende doku­
menter, har i mange tilfælde vist sig at være for lange og 
for omfattende, og de udgør for de pågældende en reel 
hindring for tilrettelæggelsen af deres dagligliv, og de 
hæmmer deres integration i værtslandet; 
for at sikre de pågældende et vedvarende ophold bør der 
tages højde for de nye betingelser på arbejdsmarkedet, 
især hvad angår det stigende antal ustabile og kortvarige 
ansættelsesforhold; 
på baggrund af tanken om Borgernes Europa bør 
bevidstheden om et tilhørsforhold til et europæisk 
borgerskab styrkes ved, at opholdsdokumentet kaldes 
»EF-opholdskort« — 
(') EFT nr. L 257 af 19. 10. 1968, s. 13. 
O EFT nr. L 257 af 19. 10. 1968, s. 2. UDSTEDT FØLGENDE DIREKTIV: 
Artikel 1 
I direktiv 68/360/EØF foretages følgende ændringer: 
1. Artikel 4, stk. 2, første punktum, affattes således: 
»Retten til ophold bekræftes ved udstedelsen af et 
dokument benævnt »EF-opholdskort.« 
2. I artikel 4, stk. 3, affattes indledningen således: 
»Ved udstedelsen af EF-opholdskort. . .«. 
3. I slutningen af artikel 4, stk. 3, første led, litra b), 
indsættes følgende: 
»i de tilfælde, der omhandles i artikel 6, stk. 4, en 
attestering af retten til arbejdsløshedsunderstøttelse 
udstedt af værtslandets kompetente myndigheder«; 
4. Artikel 4, stk. 3, andet led, litra e), affattes således: 
»e) for de familiemedlemmer, der omhandles i 
artikel 10, stk. 1, litra c), i forordning (EØF) nr. 
1612/68, en af vedkommende myndighed i 
hjemlandet eller det sidste opholdsland udstedt 
attest, hvoraf det fremgår, at de i dette land 
forsørges af den pågældende arbejdstager eller 
dennes ægtefælle eller er optaget i arbejdstage­
rens eller dennes ægtefælles husstand i dette 
land.« 
5. Artikel 4, stk. 4, ophæves. 
6. I artikel 5 indsættes som stk. 2: 
»Disse formaliteter ordnes hurtigst muligt«. 
7. Artikel 6, stk. 1, litra b), affattes således: 
»b) skal have gyldighed i mindst fem år regnet fra 
tidspunktet for udstedelsen; det skal uden videre 
forlænges med gyldighedsperioder på ti år«. 
21. 4. 89 De Europæiske Fællesskabers Tidende Nr. C 100/9 
8. I artikel 6, stk. 2, indføjes følgende ord efter »mili­
tærtjeneste« : 
»eller af lægelige årsager, på grund af barsel eller 
studier eller på grund af, at den i artikel 9a i forord­
ning (EØF) nr. 1612/68 omhandlede situation fore­
ligger.« 
9. I artikel 6, stk. 3, indføjes følgende afsnit som andet 
afsnit: 
»Såfremt arbejdstageren har været beskæftiget i 
forskellige foreløbige og på hinanden følgende jobs, 
hvis samlede varighed er på tolv måneder eller 
derover inden for en uafbrudt opholdsperiode på 18 
måneder, udsteder værtslandet ved fremlæggelse af 
en ansættelseserklæring eller en arbejdsattest den i 
stk. 1 omhandlede opholdstilladelse, selv om de 
nævnte dokumenter dækker arbejdsaftaler af mindre 
end et års varighed«. 
10. I artikel 6 indføjes som stk. 4: 
»4. Såfremt arbejdstageren har været beskæftiget 
over tre måneder, men under et år i værtslandet og i 
medfør af vedkommende stats lovgivning har 
erhvervet ret til arbejdsløshedsunderstøttelse, skal 
den opholdstilladelse, som i overensstemmelse med 
stk. 3, første afsnit, er blevet udstedt til ham, uden 
videre forlænges, indtil retten til arbejdsløshedsun­
derstøttelse ophører. 
Såfremt en arbejdstager har været beskæftiget under 
tre måneder i værtslandet og i medfør af vedkom­
mende stats lovgivning har erhvervet ret til arbejds­
løshedsunderstøttelse, udsteder denne stat en 
opholdstilladelse for tre måneder, der uden videre 
forlænges, indtil retten til arbejdsløshedsunderstøt­
telse ophører«. 
11. I artikel 7, stk. 1, ændres »på grund af sygdom eller 
ulykke« til: 
»på grund af sygdom, ulykke eller barsel«. 12. I artikel 7, stk. 1, indsættes som andet afsnit: 
»Hvis EF-opholdskortet udløber under uarbejdsdyg­
tighed, forlænges det uden videre i overensstemmelse 
med artikel 6«. 
13. Artikel 7, stk. 2, ophæves. 
14. I artikel 9, stk. 1, ændres »Udstedelse og forlængelse 
af de i dette direktiv nævnte opholdsdokumenter for 
borgere i en EØF-medlemsstat« til: 
»Udstedelse og forlængelse af opholds-og bevisdo­
kumenter til de personer, der omfattes af nærvæ­
rende direktiv«. 
15. I artikel 9 indsættes som stk. 4: 
»4. Der kan ikke ved grænseovergang stilles krav 
om fremvisning af opholdskort«. 
16. Bilaget affattes således: 
»Ordlyden af den i artikel 4, stk. 2, angivne påteg­
ning: Dette EF-opholdskort er udstedt i henhold til 
forordning (EØF) nr. 1612/68 til forordning (EØF) 
nr. ... og i henhold til de bestemmelser, der er 
fastsat til gennemførelse af direktiv 68/360/EØF og 
direktiv . . . 
Indehaveren af dette kort har ret til at tage lønnet 
beskæftigelse på samme vilkår som . . . (') arbejdsta­
gere, og at udøve den på ... (') område . . . 
(') Angivelse af nationaliteten og den stat, der udsteder 
kortet.« 
Artikel 2 
Medlemsstaterne træffer de nødvendige foranstaltninger 
for at efterkomme dette direktiv inden for en frist på 
seks måneder fra dets meddelelse. De underretter straks 
Kommissionen herom. 
Artikel 3 
Dette direktiv er rettet til medlemsstaterne.